Diari Oficial de la Generalitat Valenciana


Sumari del DOGV 9940, del 19-09-2024 (2024/9431)

DECRET 114/2024, de 17 de setembre, del Consell, de modificació del finançament de les bases reguladores i la convocatòria per a la concessió de subvencions directes a famílies monoparentals, menors d’edat i persones en situació de desocupació, destinades a compensar gastos relacionats amb la protecció de la salut en 2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/09/17/114/dof/vci/html**

### Dades del document

Número de DOGV
:   9940

Data del DOGV
:   19-09-2024

Secció del DOGV
:   I. DISPOSICIONS GENERALS

Número del document
:   2024/9431

CVE
:   XOLT-H-4163-1041

Data del document
:   17-09-2024

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * ajuda pública
    * família monoparental
    * salut pública
    * Dret del treball
    * xiquet

PREÀMBUL

El Decret 224/2023, de 19 de desembre, del Consell, pel qual s’aproven les bases reguladores i la convocatòria per a la concessió de subvencions directes a famílies monoparentals, destinades a compensar gastos relacionats amb la protecció de la salut en 2024, i el Decret 225/2023, de 19 de desembre, del Consell, pel qual s’aproven les bases reguladores i la convocatòria per a la concessió de subvencions directes a diferents col·lectius de persones, destinades a compensar gastos relacionats amb la protecció de la salut en 2024, emparen subvencions destinades a col·lectius especialment vulnerables, tots dos dictats de conformitat amb l’article 168.1.C de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, que preveu, «amb caràcter excepcional, les altres subvencions en què s’acrediten raons d’interés públic, social o econòmic o humanitari, o altres degudament justificades que dificulten la seua convocatòria pública».

En els dos decrets es manifesta la voluntat del Consell d’aconseguir l’objectiu primordial d’establir l’estructura i el funcionament del sistema sanitari públic en el model polític i territorial que deriva de la Constitució, a on s’establix que els poders públics han d’orientar les seues polítiques de gasto sanitari amb vista a corregir desigualtats sanitàries i garantir la igualtat d’accés als servicis sanitaris públics en tot el territori espanyol.

En este context, amb l’augment de necessitats de cobertura farmacològica sobre la base del càlcul del cost mitjà per pacient subvencionat en 2023 dels ciutadans susceptibles de rebre la subvenció S1070, «Famílies monoparentals», del capítol IV, subprograma 412B25; la subvenció línia S1050, «Desocupats», del capítol IV, subprograma 412B25, i la subvenció S1163, «Menors d’edat», del capítol IV, subprograma 412B25, així com l’augment del nombre de ciutadans coberts per estes subvencions, i vista l’execució pressupostària, es fa necessari un increment en la dotació pressupostària d’estes.

Esta situació comporta la necessitat de modificar els imports de les línies de subvenció esmentades, a fi d’atendre degudament les ajudes d’estos col·lectius assenyalats.

Estes subvencions concedides d’acord amb les bases generals dels decrets esmentats no necessiten ser notificades a la Comissió Europea, per no reunir tots els requisits de l’apartat 1 de l’article 107 del Tractat de Funcionament de la Unió Europea, ja que van dirigides a persones que no exercixen activitat econòmica.

Per això, i en virtut de les facultats que em conferix l’article 28.c) de la Llei 5/1983, de 30 de desembre, del Consell de la Generalitat, de conformitat amb l’article 168.1.C) de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, amb un informe previ de la Conselleria d’Hisenda i Model Econòmic i un altre de l’Advocacia General de la Generalitat, i amb la deliberació prèvia del Consell, en la reunió de 17 de setembre de 2024,

DECRETE

*Article 1. Modificació de l’article 2 del Decret 224/2023, de 19 de desembre, del Consell, pel qual s’aproven les bases reguladores i la convocatòria per a la concessió de subvencions directes a famílies monoparentals, destinades a compensar gastos relacionats amb la protecció de la salut en 2024*

Es modifica l’article 2 del Decret 224/2023, de 19 de desembre, del Consell, d’aprovació de les bases reguladores i la convocatòria per a la concessió de subvencions directes a famílies monoparentals, destinades a compensar gastos relacionats amb la protecció de la salut en 2024, que queda redactat en els termes següents:

«Article 2. Finançament

1. Les subvencions es concediran amb càrrec als pressupostos de la Generalitat per al 2024, secció G0110, servici G011002, centre gestor Q53505899, subprograma 412B25, capítol IV, línia pressupostària S1070, «Ajudes pobresa farmacèutica; família monoparental», amb un import total màxim de 18.000 euros.

2. D’acord amb el que establix l’article 168.1.C) de la Llei 1/2015, de 6 de febrer, de la Generalitat, per les raons d’interés públic, social, econòmic o humanitari acreditades en l’expedient del present decret, les subvencions objecte d’este tenen caràcter excepcional, per la qual cosa es concediran de manera directa a les persones beneficiàries».

*Article 2. Modificació de l’article 2 del Decret 225/2023, de 19 de desembre, del Consell, pel qual s’aproven les bases reguladores i la convocatòria per a la concessió de subvencions directes a diferents col·lectius de persones, destinades a compensar gastos relacionats amb la protecció de la salut en 2024*

Es modifica l’article 2 del Decret 225/2023, de 19 de desembre, del Consell, pel qual s’aproven les bases reguladores i la convocatòria per a la concessió de subvencions directes a diferents col·lectius de persones, destinades a compensar gastos relacionats amb la protecció de la salut en 2024, que queda redactat en els termes següents:

«Article 2. Finançament

1. Les subvencions indicades a continuació es concediran amb càrrec als pressupostos de la Generalitat per al 2024, secció G0110, servici G011002, centre gestor C83906285 i subprograma 412B25, capítol IV; la procedència i la quantia dels fons seran propis de la Generalitat.

– Per al col·lectiu de persones pensionistes; línia de subvenció S1080, «Ajudes a col·lectius especialment vulnerables; pensionistes», amb un import total màxim de 06.349.500 euros.

– Per al col·lectiu de persones amb diversitat funcional; línia pressupostària S1081, «Ajudes al col·lectiu especialment vulnerable amb discapacitat», amb un import total màxim de 5.838.700 euros.

– Per a persones menors d’edat; línia pressupostària S1163, «Ajudes a col·lectius especialment vulnerables, menors d’edat», amb un import total màxim de 7.000.000 euros.

– Per a persones en situació de desocupació; línia pressupostària S1050, «Ajudes pobresa farmacèutica: desocupats», amb un import total màxim de 78.887.180 euros.

2. D’acord amb el que establix l’article 168.1.C) de la Llei 1/2015, de 6 de febrer, de la Generalitat, per les raons d’interés públic, social, econòmic o humanitari acreditades en l’expedient del present decret, les subvencions objecte d’este tenen caràcter excepcional, per la qual cosa es concediran de manera directa a les persones beneficiàries.»

DISPOSICIÓ FINAL

*Única. Producció d’efectes*

Este decret produirà efectes des de l’endemà de ser publicat i serà aplicable no sols als procediments que s’inicien des de la seua publicació, sinó també als ja iniciats des de l’1 de gener de 2024 fins al 31 de desembre de 2024.

  

València, 17 de setembre de 2024

Carlos Mazón Guixot

President de la Generalitat

Marciano Gómez Gómez

Conseller de Sanitat


Còpia Permalink ELI